JohanHeinsen/ENO huggingface dataset:
Jyske Efterretninger, 1822-02-23
Kjøbenhavn. Ved Auction paa Børsen er nylig solgt en af Kjøbligation paa 2300 Rbd. N. V., for 75, siger og skriver fom og halvfjerdsindstyve, Rigsbankdaler. Debitor havde for de 2300 Rbd. givet Prioritet i sin Gaard i Odense ligemed en anden Pantegjæld, stor 2700 Rbd. N. V.
Jyske Efterretninger, 1822-02-23
Fattigcolonien Frederiksgabe har god Fremgang. Det efter Planen bestemte Tal af 180 Actier, til 100 Rd. schl. holst. C. hver, var allerede fuldstændigt i Novbr. 1821. De aarlige Bidrag af 1 Specie i de første fire Aar, saavelsom de overordentlige Bidrag, udgjøre allerede, de første 600 Rdlr. schl. holst. C., og de sidste 7000 Rdlr. schl. holst. C., eller omtrent 33 Tdr. Rug aarligen i 4 Aar. Directionen har med en Tømmermester sluttet Contract, om at opføre 20 Colonisthuse, hvert for 300 Rdlr. schl. holst. C. og et Huus for Jnspecteuren for 1005 1 Rdlr. (Stene og Leer uberegnede). 44 Colonisthuse- og en Koestald ere færdige, 16 andre saavelsom Jnspecteurens Huus ere under Bygning. For at tilveiebringe Gjødning har man anskaffet 94 Qvier og 300 Faar; af de første ere 4 og af de sidste 100 døde. Pløiede ere hidtil 2 - 3 Tdr. Land ved 18 Coloniststeder. Arbeidet et blevet forrettet af 6 - 7 Colonister, under Jnspecteur Waitz's Bestyrelse. De i denne Vinter vedholdende Storme af Vesten have gjort megen Vold paa Kysten ved Agger, under Thisted Amt. Havet har saaledes underhuleBankerne og bortskyllet store Stykker deraf, at nogle Beboeres Huse, som staae paa Pynten, ved nye Storme og Vandets Stigen svæve i Fare for at styrte i Havet. De fattige Beboere, som ei ved egen Evne formaae at flytte deres Huse, ere derved satte i en høist beklagelig Forfatning. Ogsaa Banken, ved Agger Kirke er saaledes nedskaaren, at der nu kun er faa Alen fra den til Havstranden.
Jyske Efterretninger, 1822-02-23
Randers, den 16de Februar. Jgaar stædtes de jordiske Levninger af vor altfor tidlig bortgangne, brave Berner til sit Hvilested. Den lange Skare, saavel af Jndbudne som Frivillige, der fulgte ham, og de mangfoldige Taarer, der randt ved hans Grav, vidnede tilfulde hvor høit han var elsket af Menigheden.
Jyske Efterretninger, 1822-02-23
Kjøbenhavns Børs, den 19de Februar. Cours. Hamb. 2 M. 247, a vista 250. Spec. 249. - Specier solgtes til 14 Rbmk. 15 s. Obligationer (med Renter fra 11 Decbr. 1821) 74 1/2 a 75. Nationalbank-Obligationer (af Laanet den 2 Febr. 1820. 197 1/2 a 98 Rbdlr. r. S. (uden Renter) eller 122 Rbdlr. Sedler pr. 100 Rbdlr. rede Sølv. - Norske Rigs a banksedler 12 1/2. Svenske Sedler 60 1/2 s. - Disconto 6 PC.
Jyske Efterretninger, 1822-02-23
Ved Tallotteriets 1053 Trækning i Altona, udkom følgende Nummere: 84, 86, 52, 7, 20.
Jyske Efterretninger, 1822-02-23
Forlangt Jndrykkelse. Ærbødigt Forslag. I et kjøbenhavnsk Blad er foreslaaet: At udgive et Kjævleblad, for at holde værdige Aviser og Blade frie for Kjævlesmitten. Til Vignette paa dette Blad foreslaaes herved, som passende Sindbillede: En Skarnkiste mellem tvende Spyttebakker, og til Titel: enten Kjævleblad, eller: Skarnkisten.
Jyske Efterretninger, 1822-02-23
Spaadom. Naar cimbrisk Merkur, til en Skarnkiste vorder; Da stunder det til, at Merkuren man jorder: i Cimbrien.
Jyske Efterretninger, 1822-02-23
Prædikanterne: Paa 1ste Søndag i Falte til Høimesse i Budolphi Kirke Herr Dr. Claudi. Aftensang Herr Pastor Thisted. - Til Høimesse i Frue Kirke Herr Stiftsprovst Schierup. Aftensang Herr Pastor Fuhr.
Jyske Efterretninger, 1822-02-23
Bekjendtgjørelser. Fra Pressen i Randers er nyelig udkommen: Nyttige, Breve til Menigmand, af Forfatteren til historisk geographisk Læsebog for Landsbyeskolerne. Samme faaes hos Undertegnede indbunden for 4 Mk. Aalborg Stifts Bogtrykkerie, den 23de Februar 1822. P. F. Wandall.
Jyske Efterretninger, 1822-02-23
Hos Undertegnede er til Paaske Fløttetid at faae til Leie: Stedet No. 325 i Slotsgaden, samme bestaaer af 2 Stuer, Sovekammer, Kjøkken og Spisekammer, samt Halvtag i Gaarden. Tillige kan faaes nogle Værelser for en eenlig Familie. Aalborg, den 22de Februar 1822. Peder Sjørup.
Jyske Efterretninger, 1822-02-23
En Karl eller Dreng, der har Lyst til Haugearbeide kan i Aalborg faae en Tjeneste, som bliver ham fordeelagtig hvis han vil være sin Hosbonde troe baade i Mund og Haand. Anvises i Huset No. 93 paa Reberbanen.
Jyske Efterretninger, 1822-02-23
Den som ved Udleveringen fra Auctionen, over af NB. sede Amtsfuldmægtig Melsens Bogsamling, af en Feiltagelse, maatte have faaet No. 1549- "Min første Resa til Stockholm af Fuselbrenner" - ombedes at aflere den til Undertegnede, som dens rette Kjøber. Pretzmann.
Jyske Efterretninger, 1822-02-23
Dersom Nogen her i Byen eller Omegnen, maatte NB. være i Besiddelse af, og villig vil overlade følgende 2de smaae Skriftet af en Johan Dauw, forhenværende Præst i Aalborg Stift, nemlig: klygtige og spidssindige Sententser i Rettergang, trykt 1721, og upartiske Domslutninger, trykt 1717, da skeer mig en Tjeneste, med at overlade mig dem for Betaling. Aalborg, den 20de Februar 1822. Pretzmann.
Jyske Efterretninger, 1822-02-23
Hos mig Underskrevne ere 3 a 4 Overværelser, som ere velindrettede for enkelte Personer at faae til Leie, og skulle en Familie ønske det, kan til samme faaes Kjøkken og andre Beqvemmeligheder. - Ligeledes kan for en gift Familie faaes Underværelser med Leilighed til Kjøkken m. m.; alt for en meget billig Betaling. Aalborg, den 7de Februar 1822. C. J. sal. Christensens.
Jyske Efterretninger, 1822-02-23
Sidstafvigte Løverdag (den 2den Februar) er 2de Heste, nemlig: 1 sortebruun Hest, 8 Aar og 1 sort Dito, hvis Alder ei kan sees, kommen tilløben i min Gaard, som Eieren kan afhente, imod dette Avertissement og andre Omkostningers Tilbagebetaling.
Jyske Efterretninger, 1822-02-23
Mølgrøvten i Thise Sogn, Hjøring Amt, den 6te Februar 1822. Peder Laursen.
Jyske Efterretninger, 1822-02-23
En honet og skikkelig Person (ligemeget af hvilket Kjøn) kan faae anstændig Kost og Logie hos en honet borgerlig Familie, for 60 Rbd. Sølv aarlig, naar de Attraaende kunne betale forud strax for 1 a 1 1/2 Aar. Herom bedes en Billet indgivet til Herr Bogtrykker Wandall, mærket: J. F.
Jyske Efterretninger, 1822-02-23
Proclama. Ved Proclama, som er læst ved Underretten og vil blive læst ved Landsoverretten i Viborg, er Alle og Enhver, som maatte have Noget at fordre hos Skudehandler Jens Chrifrensen Møller i Lakken, der har opgivet sit Boe til Skifterettens Behandling, indkaldte med 12 Ugers Varsel, til at anmelde og beviisliggjøre deres Krav for undertegnede Skifteforvalter; hvilket herved endvidere bekjendtgjøres. Sæbye, den 7de Februar 1822. Boeck.
Jyske Efterretninger, 1822-02-23
Ved Proclama af Dags Dato, som bliver læst for den kongelige Landsoverret i Viborg, samt for Hornum Fleskum Herreders Ret, ere de, som maatte have Noget at fordre i Selveiergaardmand Ole Knudsens og hans fra Bord og Seng separede Hustrues Jnger Willumsdatters, af Miels, i Ferlev Sogn, Aalborg Amt, deres til Skifterettens Behandling, til Deling imellem sig, overgivne Boe, indkaldte med 12 Ugers Varsel, til, forinden saadan Tids Forløb, for undertegnede Sifteforvalter at anmelde og beviisliggjøre deres Fordringer; hvilket herved endvidere bekjendtgjøres. Nibe, den 21de Februar 1822. Bassesen.
Jyske Efterretninger, 1822-02-23
Licitation. Onsdagen den 6te Marts førstkommende, Kl. 10 Formiddag, bliver paa dette Steds Raadstue foretaget Licitation over endeel Tømmer= og Muurarbeide, paa det hidtil værende Skolehuus her i Byen, hvilket nu skal indrettes til Amts-Sygehuus. Conditioner og Overslag ere forinden at erholde til Eftersyn paa mit Contoir, og tilkjendegives til behagelig Underretning for Lysthavende; at berørte Arbeides Bekostning tilligemed Materialier efter Overslaget beløber 659 Rbd. 1 Mk. Sedler og Tegn, samt at der saasnart mueligt skal begyndes med Arbeidet. Hjøring, den 17de Februar 1822. S. Poulsen.
Jyske Efterretninger, 1822-02-23
Auctioner. Det Arbeidsmand Østen Nielsen tilhørende, i Skidengyden under No. 598 Ltr. B. beliggende Huus, bliver ifølge Aalborg høie Stiftsøvrigheds Ordre, grundet paa en i bemeldte Huus for Skatterestancer foretaget Udlægsforretning, stillet til trende offentlige Auctioner, der ere berammede at afholdes i Huuset selv. 1ste Gang Fredagen den 1ste Marts 2den Gang Torsdagen den 7de Marts og 3die Gang Torsdagen den 14de Marts ræstkommende, hver Dags Formiddag Kl. 10, efter Conditioner som paa Auctionsstedet bekjendtgjøres. Aalborg, den 20de Februar 1822. Schmidt.
Jyske Efterretninger, 1822-02-23
De Aalborg Havn tilhørende Tømmerpladser beliggende imellem Kjøbmand L. P. Kieldbergs Gaard og Huset: Snorren, vorder ved offentlig afholdt Auction paa denne Byes Raadstue, den 28de Februar næstkommende, Formid Kl. 11, opraabt til bortleie i 3de paa hinanden følgende Aar; efter de ved Auctionen fremlæggende Conditioner. Aalborg, den 20de Februar 1822. Schmidt.
Jyske Efterretninger, 1822-02-23
Mandagen 25de Marts, samt Tirsdagen den 9de og 23de April d. A., hver Gang ved Middagstid, opbydes ved offentlige Auctioner 1ste, 2den og 3die Gang, for til den Høistbydende, om antageligt Bud skeer, at bortsælges: Pandum ufrie Hovedgaard, beliggende i Aalborg, Amt, Voxlev Sogn, med dens tilliggende Eiendomme, Hartkorn Jordskyld 30 Tdr. 5 Skpr. 1 Fdkr. og den nedlagde Rugsæd 30 Tdr., tilhørende afgangne Jnspecteur ved Grevskabet Lindenborg, Ludvig Chr. Rosenbecks og hans efterlevende Enkes fælleds Boe. Den tiltrædes næste 1ste Mai og Boet besørger Havresæden lagt, imod at Saaekornet betales af Kjøberen efter Capitelstaxten; Bygsæden derimod lægges af Kjøberen, dog kan Saaekornet faaes paa Gaarden. De flere Conditioner bekjendtgjøres ved Auctionerne, men ere ellers fra den 20de Marts til Eftersyn paa Lindenborg og paa Pan dum, samt hos undertegnede Auctionsforvalter, ligesom og Gaard og Eiendomme forevises af Avlsforvalteren paa Stedet. De 2de første Auctioner holdes paa Herredstingstedet i Nibe, men den 3die paa Gaarden selv. Dersom Gaarden sælges ved 3die Auction, bliver den Deel af Besætningen, som Boet eier, nemlig: 14 Bæster, 15 a 16 Køer, 10 Stude, henimod 200 Faar og Beder, Vogne, Plouge, Harver, saa og Jndboet, som bestaaer af endeel gode Sengeklæder, Borde, Stole m.v., bortsolgt ved Auction paa Pandum næste 30te April og følgende Dage. Ribe, den 11te Februar 1822. Bassesen.
Jyske Efterretninger, 1822-02-23
Det Skudehandler Jens Christensen Møllers Opbudsboe tilhørende Sted i Ladepladsen Løkken, som bestaaer af 16 Fag, hvoraf de 3de er indrettet til Pakhuus, 5 til Lade og Stald og de øvrige til Beboelse, stilles til 3de Auctioner: 1ste Gang Fredagen den 8de Marts,) 2den Gang Fredagen den 22de Marts) 1822, og 3die Gang Tirsdagen den 9de April,) hver Dags Formiddag Kl. 10. De 2de første Auctioner afholdes paa Herredscomptoiret i Sæbye og 3die Auction i Opbudstedet, hvorved tillige bortsælges Boets øvrige Effecter, bestaaende af: 1 fladbundet Skibningsbaad, Halvparten i en Fiskerbaad med Seil og Tilbehør, en Vogn, 2de Heste, en Koe, en Jern Bilægger, Sengeklæder med mere, Ud- og Indboe. Hvilket herved bekjendtgjøres til Pantecreditorernes og andre Vedkommendes Efterretning. Sæbye, den 8de Februar 1822. Boeck.
Jyske Efterretninger, 1822-02-23
Fredagen den 15de Marts dette Aar, Formiddag ved 10 slet, bliver ved offentlig Auction, hos Gaardmand Ol Knudsens i Miels, Ferslev Sogn, opbuden, for tilden Høistbydende, om antageligt Bud skeer, at bortsælges til Eiendom: Bemeldte Ole Knudsens, og hans fraskildte Hustrues, Jnger Willumsdattere fælleds Boes Gaard, i bemeldte Miels, med tilliggende Jordeiendomme, af Hartkorn 5 Tdr. 7 Skpr., og den nedlagte Rugsæd 3 Tdr. Dersom Gaarden bortsælges, forsættes Auctionen samme Dag, over Gaardens Besætning samt Ind- og Udboe. Nibe, den 21de Februar 1822. Bassesen. Tirsdagen den 26de Marts, samt Onsdagen den 10de og 24de April d. A., hver Dag ved Middagstid, opbydes ved Auction 1ste, 2den og 3die Gang, for, om antageligt Bul skeer, at overdrages til Arvefæsteiendom: Gaarden Henriksdal, som er en Parcel af Lindenborg Hovedgaard i Aalborg Amt, hvilken Parcel har et Areal, særdeles gode Jorder, af 176 Tdr. Land Ager, 146 Tdr. Land Eng og 7 Tdr. Land Tørveskjær a 14,000 Alen, uden Hartkorn og uden Skatter, forsaavidt disse grunder sig paa Hartkornet, da samme afholdes af Herlighedseieren, Lindenborg Grevskabs Besidder, hvorimod den aarlige Arvefæsteafgivt er 32. Rbd. Sølv, tilhørende afgangne Jnspecteur ved Grevskabet Lindenborg, Ludvig Chr. Rosenbecks og efterlevende Enkes fælleds Boe. Kugsæden er lagt med 19 Tønder. Havresæden lægges til Foraaret af Boet, imod Betaling af Kjøberen for Saaekornet efter Capitelstarten. De øvrige Conditioner bekjendtgjøres ved Auctionerne, som alle holdes paa Henriksdal, og ere ellers fra den 20de Marts til Eftersyn hos Birkedommeren ved Lindenborg og hos undertegnede constituerede Skifteforvalter i ovenmeldte Boe. Sælges Gaarden den 24de April, bliver næste Dag ved Auction bortsolgt dens Besætning af: Bæster, Køer, Plouge, Harver, saa og Sengeklæder, Kjøkkentøi m. v. Ribe, den 11te Februar 1822. Bassesen.
Jyske Efterretninger, 1822-02-23
Onsdagen den 27de Marts og 10de April, samt Fredagen den 26de April d. A., hver Dag ved 10 slet Formiddag, opbydes ved Auctioner 1ste, 2den og 3die Gang, for til den Høistbydende, om antageligt Bud skeer, at bortsælges, for at tiltrædes næste 1ste Mai. Ridemans Vandmølle, beliggende i Aalborg Amt. Hornum Herred, 1 enhalv Miil fra Aalborg, gaaer med 3 Overfalds=Hjul, har 2 Meelqværne og Sigteværk, et Grubbeværk med Brælqværn, med Hartkorn Mølleskyld, 8 Td. 4 Skp. og Jordskyld 8 Tdr. 2 Skp. totrediedeel Alb., af hvilken sidste Skyld de 3 Tdr. 6 Skp. 1 Fk. entotrediedeel Alb. ere Eiendomsjorder og de 4 Tdr. 2 Skp. 2 Fk. 2 Alb. haves i Arvefæste, deri er nedlagt, til Møllen selv, 10 Tdr. 6 Skp. Rug og til Foraaret kan saaes. omtrent 15 Tdr. Byg og 40 Tdr. Havre. Paa Marken ere 4 Huse, som ere bortfæstede og have af Jorderne i Brug 1 Td. 5 Skpr. 2 Fr. 2 enhalv Alb. Hartkorn, hvoraf Fæsterne svare Skatterne og yde tilsammen aarlig til Eieren Huuspenge 32 Rbd. Sølv. Møllens Bygningen give beqvem Bopæl for en stor Familie udenfor Bondestanden, ere nye og vel indrettede, tilhørende Møller Peter Bring Hulegaards Fallitboe. Conditionerne og Vurderingsforretningen ere til Eftersyn hos undertegnede Auctionsforvalter. De 2de første Auctioner holdes paa Tingstedet i Nibe, men den 3die Nøllen selv. Nibe, 18de Februar 1822. Bassesen.
Jyske Efterretninger, 1822-02-25
Efterretninger fra Udlandet. Albanien. Ali, Pascha af Janina, er en Mand med 80 Aar. paa Bagen. Hans Grusomhed siges at skulle have ligesom ordentlige Perioder i hans Temperament og han skal aldrig være saa arg som naar Sirocco Vinden blæser. Da drager han sig i menneskefiendsk, mørk Stemning tilbage ind i det Jndre af sit Pallad eller befæstede Slot, og Ve den da, som opvækker hans Vrede, Engang lod han ved saadan Leilighed sætte en af sine Embedsmænd, som havde bedraget ham, ind i Buret til en Tiger; en Græker lod han af samme Aarsag kaste i en Kjedel med sydende Olie, og en Anden binde for Mundingen af en Kanon, efterat hans Klæder vare dyppede i Viinspiritus, og lod saa affyre Kanonen. Han hengav sig for endeel Aar siden til Alchymien, eller den formentlige Kons at gjøre Guld. J 1812 begyndte hans Alchymister deres Arbeider, fornemmeligen sigtende efter at faae tilveiebragt Livsens Vand og de Vises Sten, hvortil han havde forskrevet et fuldstændigt Laboratorium, fra Venedig. Disse Arbeider morede ham i nogen Tid; men i Aaret 1817 blev han aldeles kjed deraf, og da han ingen videre Brug havde for Arbeidsfolkene, lod han uden videre Omstændigheder hænge dem Alle tilsammen.
Jyske Efterretninger, 1822-02-25
Blandede Efterretninger. En Søn af den fra de engelske Pøbelopløb berygtede Henry Hunt, har til Parliamentet ved Al derman Wood ladet indgive en Ansøgning for Faderen, som sidder fængslet i Jlchester, om mildere Behandling og Tilladelse til at faae Besøg af Kone og Slægt i Fængslet. Det blev i denne Anledng oplyst i Parliamentet, at Henry Hunt ingen Kone har, men blot holder sig en Bislaapperske, og følgelig blev Ansøgningen lagt tilsidde.
Jyske Efterretninger, 1822-02-25
J Nantes i Frankrig har man opdaget en Sammensværgelse imod Regeringen. Af Formændene, som vare i Sø=Etaten, ere adskillige satte i Arrest. Overalt synes Sammensværgelser ligesom at høre til Dagens Orden i Frankrig, og næsten postdaglig opdages saadanne, nu paa et, nu andet Sted.
Jyske Efterretninger, 1822-02-25
En engelsk Frøken, som var i en Opdragelsesanstalt i Gent i Flandern er, ligesom Douglas Lovedayls Døttre i Paris, bleven forført til at antage den katholske Tro.
Jyske Efterretninger, 1822-02-25
En meget berømt konstlært Hund, Munito, er i Paris solgt til en Englænder for 1000 Franker (næsten halvfemtehundrede Rigsbankdaler), som synes at være en skikkelig høi Priis for en Hund.
Jyske Efterretninger, 1822-02-25
Storhertugen af Saxens Forretningsfører ved Hoffet i Dresden, Majer Verloren, er forfremmet til Oberst, og den churhessiske Captain Wagehals er bleven Commandant i Schmalkalden.
Jyske Efterretninger, 1822-02-25
J Nærheden af Strasborg i Elsas forevises for Penge et Svin fra Normandiet, som vejer 700 Pund, hvilket dersteds ansees for en mageløs Størrelse, skjønt saa store Svin vel og kunne findes paa mange andre Steder.
Jyske Efterretninger, 1822-02-25
J de sidstforløbne to Aar er i Kongeriget Polen, det vil sige den russiske Deel allene, døbt flere end 200 Jøder. Osman Aga, en velfornemme tyrkisk Krigsøverste, født paa den Ø Candia, og sidst i Tjeneste hos Egyptens Vicekonge, har i Rom afsvoret Koranen og Mahomeds Tro og er den 25 Januar sidstleden bleven døbt sammesteds i de tolv Apostlers Kirke. Hans Fadder var den spanske Jnfant Don Carlos Ludovico, (Søn af Hendes Majestæt Hertuginden af Lucca og selv forhen i en føje Tid Konge i Etrurien.) Den Omvendte fik i Daaben Navnene: Carl Ludvig Paul Hercules Josef Marie. Han er 40 Aar gammel. Hans Broder og hans Huusfolk ville ligeledes gaae over fra Jslam til Christendom.
Jyske Efterretninger, 1822-02-25
J Aaret 1816 udgik i Neapel en erkebispelig Forordning eller saakaldet Bulle betræffende Synder, som Erkebispen ene forbeholdes Ret til at meddeele Forladelse for, Dødsfare undtagen. Af saadanne, Synder anføres En, som ikke kunde forlades uden efter Afsoning ved to Maaneder Pønitents, og bestod i at have brugt eller forfærdiget snævre Buxer."
Jyske Efterretninger, 1822-02-25
Ruslands Keiser har ved en nylig udgiven Forordning, Ukase, for stedse afskaffet Brændemærkning paa Forbrydere og Misdædere i det hele russiske Rige. Livsstraf finder, som bekjendt, ikke heller Sted i Rusland.
Jyske Efterretninger, 1822-02-25
J Frankrig opreises med kongelig Tilladelse en Ærestøtte for den som Misdæder fængslede og Fængslet myrdede General Pichegru, i hans Fødeegn i Dep. Jura.
Jyske Efterretninger, 1822-02-25
Blaafarveværket i Modum ved Christiania i Norge, som skal være det bedste og rigeste i Europa, næst det Saxiske, er solgt til Bankøren Benecke i Berlin, som i denne Handel skal efter Sigende være i Jnteressentskab med endeel udenlandske Handelshuse.
Jyske Efterretninger, 1822-02-25
Samfærselen imellem Sverrig og Norge lettes ved nye Vejanlæg og Forbedringer til stor Fordeel for be ge Rigers Grændseprovindser.
Jyske Efterretninger, 1822-02-25
En døvstum Londoner ved Navn Richard Harwiside har lært adskillige Bogtrykkere i Nordtyskland istedetfor de hidtil brugelige Sværte=Baller at betjene sig af elastiske Valser, som i flere Henseender skulle være langt bedre.
Jyske Efterretninger, 1822-02-25
Posten imellem Gothenborg og Strømstad er nylig om Natten i Orkanveir efter Postførerens Foregivende bleven overfaldt og Pengebrevene røvede, men Postføreren sidder nu i Fængsel, og beskyldes for selv at være Gierningsmanden.
Jyske Efterretninger, 1822-02-25
Man anmærker om den nuværende overhaands milde Vinter, at der ingen slige Vintere have fundet Sted siden Aaret 1328. Ogsaa 1289 var den ligesaa mild. Vinteren 1819 var ogsaa mild nok. Fædrenet.
Jyske Efterretninger, 1822-02-25
J Anledning af at ved sidste Opførelse paa det kgl. Theater af det nye, til Kongens afvigte Fødselsdag først givne Stykke Romil da og Constance nogle Piber lod sig høre, anstiller Dagen adskillige Betragtninger over anstændige og uanstændige Mishagsyttringer i Skuespilhuset, af hvilke den kraftigste vilde være den, at blive, til Tab for Theatrets Kasse, borte derfra de Aftener, paa hvilke et Mishag fortjei nende Stykke bydes. Derimod er Pibning uanstændig, deels fordi det er en med Barne- og Drengeløier samt Gadeoptøier inderlig beslægtet Maade at gebærde sig paa deels fordi det saarer Manges Øren, og er ikke lige Spil mod dem, der have anden Mening om Stykket, saasom faae Piber kunne overdøve mangfoldige Klap. At Pibning vel ikke finder Sted, uden at Hverving har havt sit Spil, er ogi saa en slem Omstændighed, som giver Pibning en meget mistænkelig Side. Desuden synes det, at ligesom det ved Maskerader fordres, at man skal møde anstændigtklædt, saaledes kan man fordre af en Skuespilbesøger, at han skal vise anstændig Opførsel. "Et velskrevet Stykke, som giver noget Lys om Pibningsvæsenet, er nylig udkommet under Titel: Til Publikum fra Lystspillet Kjerligheds Gaardenes Forfatter."
Jyske Efterretninger, 1822-02-25
Nationalbankens Regnskab, for Bankaaret fra 1ste August 1820 til 31 Juli 1821, er for nylig udkommet.
Jyske Efterretninger, 1822-02-25
Løverdagen den 9de dennes, Formiddag Kl. 11 blev Misdæderen Morten Jonassen henrettet i Varde. Hans Endeligt siges at have været opbyggeligt (!) og rørende. Med frimodig Rolighed gik han sin Død imøde og udstod sin Straf.
Jyske Efterretninger, 1822-02-25
Pastor Chr. Nyrop gjendriver i Lollands=Falsters Avis Folks Bagvaskelser imod ham, fordi han ved Graven undskyldte sig, at han ikke kunde holde en forlangt Liigtale, hvortil Aarsagen allene var, at han paa Hesten til Kirken og endnu mere ved Graven, blev saa svimmel, at Hukommelsen reent forlod ham, hvilket han igjen tilskriver den Omstændighed, at han efter gammel Sædvane i flere Timer Jntet havde nydt, men nu som en gammel Mand ikke meere kan taale en saalænge varende Anstrængelse uden nogen Vederqvægelse.
Jyske Efterretninger, 1822-02-25
Ribe, den 19de Februar. Den 29 November f. A. lidet over Middag, forulykkedes paa Oxbye Strand en Brig fra Hull ladet med Tran, Steentøi, Uld= og Bomuldstøier, bestemt til Rotterdam. Skibsmandskabet bestod af 5 Mand og som Passegeer var et Fruentimmer, født i England, men gift med en Kiøbmand i Amsterdam. Skibet. stødte paa Strand med saadan Fart, at det strax løb fuld af Vand, Mandskabet søgte at redde sig i Baaden; men denne borttog en Styrtesøe Paa Stranden, vare vel Folk; men Jngen saae Muelighed i at komme de ulykkelige Skibbrudne til Hielp Kl. 2 Eftermiddag resolverede Skibscaptainen sig til at svømme i Land og det lykkedes ham. Kl. 3 Slog Bagdelen udaf Skibet, Skibsdrengen fattede et stykke Vrag og kom lykkelig i Land paa dette. 3 Mand og Fruentimmeret vare endnu tilbage paa Vraget i Dødsangest indtil Kl. 7 Aften; da besluttede 4 Karle fra det saakaldte Blaavand som ligger vestlig i Oxbye Sogn, rørte af de Ulykkeliges Skrig, at vove Alt for at redde dem; og satte sig til den Ende i en Baad, med hvilken de ogsaa vare saa heldige at naae Vraget. De 3 Mands. personer vare snart indskibede; men Fruentimmeret havde i Angesten klattret op i Mærset, og bundet sig fast ved Masten, og nu var hun saa udmattet af Kulde, at hun ikke kunde hjelpe sig selv løs. Vraget laae paa Siden og kunde overskylles af Bølgerne; desuagtet vovede Ungkarl Søren Jensen Hvidberg sig paa det, entrede op i Masten og bragte Fruentimmeret, som maalløst, med sig ned i Baaden. Man arbeidede nu til Land og alle 4 Forulykkede bleve efter nogen Pleie igjen raske. De Personers Navne som udøvede denne ædle med egen Livsfare forbundne Handling. ere Brødrene, ovennævnte Søren Jensen Hvidberg, Ungkarl, Juel Sørensen og Peter Sørensen, samt Jørgen Christensen; og 3 sidste ere gifte.
Jyske Efterretninger, 1822-02-25
Odense. Paa Marsviinsjagten ved Middelfart kantrede, Mandagen den 11te dennes en Baad, hvorved 3 Mennesker druknede. De Tvende, Fader og Søn, ere ikke fundne; men vel den Tredie, som blev begravet i Fredags.
Jyske Efterretninger, 1822-02-25
Den for nogen Tid siden savnede Kone, hvis Mand sidder arresteret for sit Forhold ved Gravningen paa St. Knuds Kirkegaard, er i disse Dage fundet druknet i Aaen.